Verwagtende egpaar sterf in ongeluk, baba oorleefŉ Jong verwagtende egpaar van New York is in ŉ motorongeluk oorlede terwyl hulle op pad was na ŉ hospitaal vir die geboorte van hul eersteling. ABC berig dat Nathan en Raizy Glauber, albei 21, ŉ motor gehuur het om hulle na die hospitaal te vervoer. Terwyl hulle onderweg was na die hospitaal het ŉ ander voertuig in hulle motor vasgery in Brooklyn, New York. Die egpaar is in die ongeluk oorlede. Hulle seun is op die toneel gebore en is in ŉ ernstige toestand na die hospitaal vervoer. Die bestuurder van die ander motor het van die toneel gevlug. Die polisie ondersoek die saak.